Раслыйм.

Мәктәп директоры: Гарипова В.П.

**Татарстан Республикасы Зеленодол муниципаль районы Афзал Шамов исемендәге Татар Танае гомуми урта белем бирү мәктәбе**

**2 сыйныф укучыларының әдәби укудан үткәрелгән арадаш аттестация (тикшерү ) эше**.

1 өлеш (А)

А1. “Батыр Әтәч” әкиятендә кайсы герой ярдәмгә мохтаҗ?

а) Кәҗә б) Куян в) Аю г) Төлке

А2. “Аз булса да, үз акылың булсын”,- дигән мәкаль кайсы әсәргә карый?

а) “Батыр Әтәч” б) “Әтәч Патша” в) “Бүдәнә белән Төлке” г) “Тавык белән Үрдәк”

А3. «Кәҗә белән Сарык әкияте» нең авторы:

а) Г.Тукай б) халык в) М.Гафури г) Ш.Галиев

А4. И.Туктарның “Урман букеты”хикәясендә кайсы агач турында сүз бара?

а) каен б) юкә в) тал г) имән

А5. Татар халкының “Өч кыз” әкиятендә игелекле бала ...

а) кече кыз б) уртанчы кыз в) олы кыз г) берсе дә түгел

А6.Урманны күңел күзе белән күрергә өйрәткән язучы

а) Ф.Садриев б) Р.Хафизова в) Ф. Зыятдинов г) Ә.Моталлапов

А7. Р.Вәлиеваның «Шатлык кызы» әсәрендә кыз кошчыкларны нигә иреккә җибәрә?

а) кошчыкларны кызгана

б) читлеге ачылып китә

в) ашату өчен

г) Ниязга үч итә

А8. Балалар өчен чыгарыла торган журнал булмаганын билгелә

а) «Салават күпере» б) «Күчтәнәч» в) «Сөембикә» г) «Ялкын».

А9. Л.Леронның “Тишек хәтер” әсәрендә кем хәтерсез дип уйлыйсың ?

а) әби б)әти в) классташлар г) малай

А10. Әсәрләрдәге вакыйга һәм күренешләрне капма-каршы кую алымы ... дип атала.

а)иллюстрация б) натюрморт в) пейзаж г) контраст

2 өлеш (В)

В 1. Бу малайны кеше әйберсенә тигәне өчен әнисе орыша.

Әкиятнең авторын һәм исемен, малайның алган әйберсен әйтегез.

В.2. Төшеп калган сүзләрне билгеләгез.

Уйнавын уйна, ... уйла.

Яхшы кеше ... беленер.

Эш сөйгәнне ... сөйгән.

Дусның кадерен ... белер.

В 3. Дөрес җавапны “Әйе” яки “Юк” сүзләре белән билгеләгез.

а) Татар халкының “Өч кыз” әкияте тылсымлы әкиятме?

б) Г.Тукайның “Эш беткәч, уйнарга ярый” әсәрендә вакыйгалар 7 тапкыр кабатланамы?

в) Л.Леронның “Камилнең көләсе килә” хикәясендә сынган ручка Ринатныкымы?

**Җаваплар**

**1 өлеш (А)**

|  |  |
| --- | --- |
| А1 | б |
| А2 | г |
| А3 | а |
| А4 | г |
| А5 | а |
| А6 | б |
| А7 | а |
| А8 | в |
| А9 | г |
| А10 | г |

**2 өлеш (В)**

|  |  |
| --- | --- |
| В1 | Г.Тукай “Су анасы”, тарак. |
| В2 | Уйнавын уйна, эшеңне дә уйла.  Яхшы кеше эштә беленер.  Эш сөйгәнне ил сөйгән.  Дусның кадерен дус белер. |
| В3 | а) (Әйе)  б) (Юк)  в) (Юк) |